
Z A P I S N I K
41. sjednice Vijeća Mjesnog odbora Ribnjak
održane 8. listopada 2024.
u zgradi Mjesnog odbora Petrova (Gotovčeva 7),
s početkom u 19.00 sati


Nazočni članovi Vijeća: Lucija Ulaga, Mirta Mudronja, Tea Kutle i Maja Čubranić
Odsutni članovi Vijeća: Danko Hećimović

Ostali nazočni: /

Nazočni djelatnici Gradskog ureda za mjesnu samoupravu: /
Predsjedava Lucija Ulaga, predsjednica Vijeća.

Zapisnik vodi: Lucija Ulaga.

Predsjednica konstatira da je nazočno 4 od ukupno 5 članova Vijeća, što znači da Vijeće može pravovaljano odlučivati, te otvara 41. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 40. sjednice Vijeća, održane 24. rujna 2024., bez izmjena.

Na prijedlog predsjednice Vijeće jednoglasno utvrđuje 

D N E V N I   R E D

Prijedlog Odluke o izmjeni Poslovnika o radu Vijeća Mjesnog odbora Ribnjak
Prijedlog zaključka o postavljanju uspornika prometa u Ulici Cvjetka Rubetića
Razno – pitanja, prijedlozi, odgovor

Ad 1. Prijedlog Odluke o izmjeni Poslovnika o radu Vijeća Mjesnog odbora Ribnjak

Vijeće Mjesnog odbora Ribnjak suglasno je s izmjenom Poslovnika o radu Vijeća koja produžuje rok dostave poziva na sjednicu na sedam dana u slučajevima poput izbora predsjednika, financijskom planu, prioritetima komunalnih aktivnosti i sl. Vijećnici se slažu da je u navedenim slučajevima poželjno dobiti poziv sjednice ranije za adekvatnu pripremu za sjednicu. U raspravi sudjeluju svi prisutni članovi vijeća.

Vijeće jednoglasno sa 4 glasa ZA donosi

ODLUKU
o izmjeni  Poslovnika o radu Vijeća Mjesnog odbora Ribnjak 

Članak 1.

U Poslovniku o radu Vijeća Mjesnog odbora Ribnjak, donesenog  na 23. sjednici, 27. travnja 2023., u članku 40. stavak 2. mijenja se i glasi: 

 „Poziv za sjednicu dostavlja se članovima Vijeća najkasnije tri dana prije održavanja sjednice, osim u slučajevima kada se odlučuje o izboru predsjednika i potpredsjednika Vijeća, mandatnim pitanjima, Financijskom planu, prioritetima za Plan komunalnih aktivnosti, Planu malih komunalnih akcija Mjesnog odbora i Planu potreba, kada se poziv za sjednicu dostavlja članovima Vijeća najkasnije sedam dana prije održavanja sjednice“. 

Članak 2

Ova odluka stupa na snagu osmoga dana od dana objave na oglasnoj ploči u sjedištu Mjesnog odbora.

Ad 2. Prijedlog zaključka o postavljanju uspornika prometa u Ulici Cvjetka Rubetića

Vijeće podržava zahtjev građanke za postavljanjem uspornika prometa u Ulici Cvjetka Rubetića. Ulica je strma te se automobili često brzo njome spuštaju, a pješaci zbog uskog nogostupa i prepreka poput stupova i kanti za smeće na dijelovima moraju prolaziti kolnikom.  Vijeće stoga traži postavljanje uspornika s ciljem povećanja sigurnosti pješaka i spriječavanja brze vožnje ulicom. U raspravi sudjeluju svi prisutni članovi vijeća.

Nakon rasprave Vijeće jednoglasno sa 4 glasa ZA donosi


ZAKLJUČAK
o postavljanju uspornika prometa  u Ulici Cvjetka Rubetića 


1. Vijeće je raspravljalo o zaprimljenom zahtjevu gđe. R.B u svezi potrebe postavljanja uspornika prometa u Ulici Cvjetka Rubetića. 

1. Vijeće je suglasno s postavljanjem uspornika prometa na lokaciji navedenoj u čl. 1. ovog zaključka, s obzirom da bi se postavljanjem istog povećala sigurnost pješaka i ostalih sudionika u prometu.  
 
1. Ovaj zaključak će se dostaviti Vijeću Gradske četvrti Gornji grad – Medveščak na daljnje postupanje. 
  
Ad 4. Razno - pitanja, prijedlozi, odgovori.

Predsjednica usmeno obavještava članove o upitima građana preko e-maila mjesnog odbora. Osim zahtjeva za postavljanjem uspornika u Rubetićevoj, nije bilo dodatnih upita građana. Vijećnici se interesiraju o datumu početka radova na tramvajskoj pruzi u ulici Ribnjak.

Dovršeno u 20.00 sati.

KLASA: 024-08/24-003/370
URBROJ: 251-13-11-7/001-24-___
U Zagrebu, 8. listopada 2024.
Zapisnik sastavio-la: Lucija Ulaga
Predsjednica
Vijeća Mjesnog odbora
Ribnjak

